Δημήτρης Γ. Σταμάτης

Ο Δημήτρης Γ. Σταμάτης, (Παραβόλα Αιτωλοακαρνανίας, 27 Ιουλίου 1952) είναι Έλληνας πολιτικός, νομικός, πρώην βουλευτής της Νέας Δημοκρατίας, πρώην νομάρχης και μέλος της Πολιτικής Γραμματείας της Νέας ΜΕΡΑς.

Βιογραφικά στοιχεία
Ο Δημήτρης Γ. Σταμάτης, γεννήθηκε στις 27 Ιουλίου 1952, στην Παραβόλα Αγρινίου, του Νομού Αιτωλοακαρνανίας. Είναι γιος του Γεωργίου Σταμάτη (1915–1986), υπουργού των κυβερνήσεων Κανελλόπουλου, Καραμανλή και Ράλλη και βουλευτή Αιτωλοακαρνανίας. Σπούδασε Νομικά στο Αριστοτέλειο Πανεπιστήμιο Θεσσαλονίκης (ΑΠΘ), ενώ ειδικεύτηκε στο Ποινικό Δίκαιο στο πανεπιστήμιο της Ρώμης. Κατά τις σπουδές, ήταν μέλος του Δ.Σ. της ΔΑΠ-ΝΔΦΚ. 

Εξελέγη με τη Νέα Δημοκρατία, πρώτη φορά, βουλευτής Αιτωλοακαρνανίας στις εκλογές του Ιουνίου του 1989.https://www.hellenicparliament.gr/Organosi-kai-Leitourgia/Olomeleia/SInthesi-Proigoumenon-Periodon-New/?slctdPeriod=d22a290b-4192-4392-aa2f-f759150b4034&pageNo=3 Επανεξελέγη στις εκλογές του Νοεμβρίου του 1989 και στις εκλογές του 1990.https://www.hellenicparliament.gr/Organosi-kai-Leitourgia/Olomeleia/SInthesi-Proigoumenon-Periodon-New/?slctdPeriod=51ee2d02-da18-4675-9b91-cbaff436ff3ahttps://www.hellenicparliament.gr/Organosi-kai-Leitourgia/Olomeleia/SInthesi-Proigoumenon-Periodon-New/?slctdPeriod=1b554e17-2c37-4757-9595-4dffc441d110 Παρέμεινε βουλευτής έως την λήξη της θητείας του, τον Σεπτέμβριο του 1993. 

Το 1998, εξελέγη για πρώτη φορά Νομάρχης Αιτωλοακαρνανίας, θέση την οποία διατήρησε για δυο τετραετίες, δηλαδή κατά την περίοδο 1998 - 2006. Στις εκλογές του 2007, εξελέγη ξανά βουλευτής Αιτωλοακαρνανίας με την Νέα Δημοκρατία, και επανεξελέγη στις εκλογές του 2009.https://www.hellenicparliament.gr/Organosi-kai-Leitourgia/Olomeleia/SInthesi-Proigoumenon-Periodon-New/?slctdPeriod=8c9ccdf5-e978-4905-a12f-088bffc7d7ae&SortBy=perifereia&SortDirection=asc&pageNo=4 Από το 2009 έως το 2012, διατέλεσε Τομεάρχης Περιφερειακής Ανάπτυξης της ΝΔ, αλλά και Αναπληρωτής Γραμματέας προγράμματος του κόμματος.

Τον Απρίλιο του 2012, εντάχθηκε στο κόμμα του Πάνου Καμμένου, τους Ανεξάρτητους Έλληνες, με τους οποίους εξελέγη βουλευτής στις εκλογές του Μαΐου του 2012. Ωστόσο δεν κατάφερε να επανεκλεγεί στις εκλογές του Ιουνίου του ιδίου έτους. Στις 11 Δεκεμβρίου 2012, μαζί με τον Χρήστο Ζώη και τον Γιάννη Μανώλη, αποχώρησαν από του ΑΝ.ΕΛ.

Τον Φεβρουάριο του 2013 πρωτοστατεί στην ίδρυση του φόρουμ «Ελλήνων Πρωτοβουλία» και την μετεξέλιξή του σε κόμμα, συμμετέχοντας ενεργά στην ίδρυση της Νέας ΜΕΡΑς.

Ήταν νυμφευμένος με την γνωστή τραγουδίστρια Χριστιάνα (1953–2021). Έχει ένα γιο, τον Γιώργο, ο οποίος εργάζεται στον ιδιωτικό τομέα και μία κόρη απόφοιτη της Νομικής του Α.Π.Θ.. Μιλάει Αγγλικά και Ιταλικά.

 Παραπομπές 

Εξωτερικοί σύνδεσμοι
Προσωπική Ιστοσελίδα Δ. Σταμάτη

Κατηγορία:Βουλευτές εκλεγμένοι με τη Νέα Δημοκρατία
Κατηγορία:Βουλευτές εκλεγμένοι με τους Ανεξάρτητους Έλληνες
Κατηγορία:Βουλευτές Αιτωλοακαρνανίας